title: 2008/511/CE: Decizia Parlamentului European din 24 aprilie 2007 privind descărcarea de gestiune pentru execuția bugetului Observatorului European al Fenomenelor Rasiste și Xenofobe aferent exercițiului financiar 2005

text:
               15.7.2008

               RO

               Jurnalul Oficial al Uniunii Europene

               L 187/92

         DECIZIA PARLAMENTULUI EUROPEAN
   din 24 aprilie 2007
   privind descărcarea de gestiune pentru execuţia bugetului Observatorului European al Fenomenelor Rasiste şi Xenofobe aferent exerciţiului financiar 2005
   (2008/511/CE)
   PARLAMENTUL EUROPEAN,
   având în vedere conturile anuale finale ale Observatorului European al Fenomenelor Rasiste şi Xenofobe privind exerciţiul financiar 2005 (1),
   având în vedere raportul Curţii de Conturi privind conturile anuale finale ale Observatorului European al Fenomenelor Rasiste şi Xenofobe pentru exerciţiul financiar 2005, precum şi răspunsurile observatorului (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CE) nr. 1035/97 al Consiliului din 2 iunie 1997 de înfiinţare a Observatorului European al Fenomenelor Rasiste şi Xenofobe (4), în special articolul 12a,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru libertăţi civile, justiţie şi afaceri interne (A6-0118/2007),

               1.

               acordă directorului Observatorului European al Fenomenelor Rasiste şi Xenofobe descărcarea de gestiune pentru execuţia bugetului observatorului aferent exerciţiului financiar 2005;

               2.

               îşi prezintă observaţiile în cadrul rezoluţiei de mai jos;

               3.

               încredinţează Preşedintelui sarcina de a transmite prezenta decizie împreună cu rezoluţia, ca parte integrantă a acesteia, directorului Observatorului European al Fenomenelor Rasiste şi Xenofobe, Consiliului, Comisiei şi Curţii de Conturi şi de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO C 266, 31.10.2006, p. 46.

      (2)  JO C 312, 19.12.2006, p. 93.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 151, 10.6.1997, p. 1. Regulament modificat ultima dată prin Regulamentul (CE) nr. 1652/2003 (JO L 245, 29.9.2003, p. 33).

      (5)  JO L 357, 31.12.2002, p. 72.
    ---documentbreak---

               15.7.2008

               RO

               Jurnalul Oficial al Uniunii Europene

               L 187/93

         REZOLUŢIA PARLAMENTULUI EUROPEAN
   din 24 aprilie 2007
   conţinând observaţiile care fac parte integrantă din decizia privind descărcarea de gestiune pentru execuţia bugetului Observatorului European al Fenomenelor Rasiste şi Xenofobe aferent exerciţiului financiar 2005
   PARLAMENTUL EUROPEAN,
   având în vedere conturile anuale finale ale Observatorului European al Fenomenelor Rasiste şi Xenofobe privind exerciţiul financiar 2005 (1),
   având în vedere raportul Curţii de Conturi privind conturile anuale finale ale Observatorului European al Fenomenelor Rasiste şi Xenofobe pentru exerciţiul financiar 2005, precum şi răspunsurile observatorului (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CE) nr. 1035/97 al Consiliului din 2 iunie 1997 de înfiinţare a Observatorului European al Fenomenelor Rasiste şi Xenofobe (4), în special articolul 12a,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru libertăţi civile, justiţie şi afaceri interne (A6-0118/2007),

               A.

               întrucât Curtea de Conturi a declarat că a obţinut asigurări rezonabile cu privire la fiabilitatea conturilor anuale pentru exerciţiul financiar care s-a încheiat la 31 decembrie 2005 şi cu privire la legalitatea şi regularitatea tranzacţiilor subiacente, în ansamblul lor,

               B.

               întrucât la 27 aprilie 2006 Parlamentul a acordat directorului descărcarea de gestiune pentru bugetul observatorului aferent exerciţiului financiar 2004 (6), iar în rezoluţia care însoţea decizia Parlamentului de descărcare de gestiune, inter alia:

                           —

                           îşi exprima îngrijorarea cu privire la nivelul ridicat de reportări anulate, în special în titlul I (cheltuieli cu personalul);

                           —

                           îşi exprima îngrijorarea cu privire la neregulile constatate de Curtea de Conturi în procedurile de licitaţie şi atribuire a contractelor;

         Aspecte generale privind majoritatea agenţiilor UE care necesită descărcarea individuală de gestiune

               1.

               consideră că numărul din ce în ce mai ridicat de agenţii comunitare şi activităţile unora dintre ele nu par să se integreze într-un cadru politic global, că misiunile unor agenţii nu reflectă întotdeauna nevoile reale ale Uniunii, şi nici aşteptările cetăţenilor, şi constată că, în general, agenţiile nu au întotdeauna o imagine bună, şi nici o bună reputaţie;

               2.

               invită, prin urmare, Comisia să definească un cadru politic global privind instituirea de noi agenţii comunitare şi să prezinte un studiu asupra raportului costuri-beneficii înainte de a institui o nouă agenţie, asigurându-se că se evită suprapunerea activităţilor între agenţii sau cu misiunile altor organizaţii europene;

               3.

               solicită Curţii de Conturi să îşi dea avizul cu privire la studiul asupra raportului costuri-beneficii înainte ca Parlamentul să adopte o decizie;

               4.

               invită Comisia să prezinte, la fiecare cinci ani, un studiu privind valoarea adăugată a fiecărei agenţii existente; invită toate instituţiile relevante ca, în cazul unei evaluări negative a valorii adăugate a unei agenţii, să ia măsurile care se impun, reformulând mandatul agenţiei respective sau închizând-o;

               5.

               având în vedere numărul din ce în ce mai ridicat de agenţii de reglementare, regretă că negocierile privind proiectul de acord instituţional pentru încadrarea acestor agenţii nu s-au încheiat încă şi invită serviciile competente ale Comisiei să ia, împreună cu Curtea de Conturi, toate măsurile pentru ca acest acord să se realizeze rapid;

               6.

               constată că responsabilitatea bugetară a Comisiei presupune legături mai strânse între agenţii şi Comisie; solicită Comisiei şi Consiliului să ia toate măsurile pentru a acorda Comisiei, până la 31 decembrie 2007, o minoritate de blocaj în cadrul organismelor de control ale agenţiilor de reglementare şi să prevadă această minoritate de blocaj chiar de la început în cazul instituirii de noi agenţii;

               7.

               invită Curtea de Conturi să creeze un nou capitol în raportul său anual, consacrat tuturor agenţiilor cărora urmează să li se acorde descărcarea de gestiune în cadrul conturilor Comisiei, pentru a oferi o imagine mai clară a modului în care agenţiile utilizează fondurile UE;

               8.

               reaminteşte principiul conform căruia toate agenţiile comunitare, subvenţionate sau nu, primesc descărcarea de gestiune din partea Parlamentului, chiar şi în cazul în care, în temeiul actului lor constitutiv, intervine o autoritate de descărcare;

               9.

               invită Curtea de Conturi să realizeze audituri de performanţă pentru toate agenţiile şi să prezinte rapoarte în acest sens comisiilor relevante din Parlament, inclusiv Comisiei pentru control bugetar;

               10.

               constată că numărul de agenţii este în continuă creştere şi că, în conformitate cu responsabilitatea politică a Comisiei privind funcţionarea agenţiilor, care depăşeşte simpla asistenţă logistică, este tot mai necesar ca direcţiile generale din cadrul Comisiei care sunt responsabile cu instituirea şi supravegherea agenţiilor să dispună de o abordare comună în ceea ce priveşte agenţiile; consideră că o structură similară cu cea creată de agenţii pentru coordonare între DG implicate ar putea constitui o soluţie pragmatică pentru această abordare comună, la nivelul Comisiei, a tuturor aspectelor legate de agenţii;

               11.

               invită Comisia să amelioreze sprijinul administrativ şi tehnic acordat agenţiilor, ţinând seama de complexitatea crescândă a reglementărilor administrative ale Comunităţii şi de problemele tehnice;

               12.

               constată lipsa unui organism disciplinar în toate agenţiile comunitare şi invită Comisia să ia măsurile necesare pentru instituirea rapidă a unui astfel de mecanism;

               13.

               salută îmbunătăţirile considerabile constatate în coordonarea dintre agenţiile UE, care le permite să soluţioneze probleme recurente şi eficientizează cooperarea cu Comisia şi cu Parlamentul;

               14.

               consideră că instituirea de către mai multe agenţii a unui serviciu comun de asistenţă, care să asigure conformitatea sistemelor informatice de gestiune financiară cu sistemele Comisiei, este o măsură care trebuie dezvoltată şi extinsă;

               15.

               solicită agenţiilor să îmbunătăţească cooperarea dintre ele şi evaluarea comparativă cu actorii din domeniu; îndeamnă Comisia să adopte mijloacele pe care le va considera necesare pentru a ajuta agenţiile să-şi îmbunătăţească imaginea şi să mărească vizibilitatea activităţilor lor;

               16.

               solicită Comisiei să elaboreze o propunere de armonizare a formatului rapoartelor anuale ale agenţiilor şi să dezvolte indicatori de performanţă care să permită o comparaţie între nivelurile lor de eficienţă;

               17.

               invită agenţiile să prezinte, la începutului fiecărui an, indicatori de performanţă pe baza cărora să poată fi evaluate;

               18.

               invită toate agenţiile să utilizeze din ce în ce mai mult obiectivele SMART, ceea ce ar trebui să conducă la o planificare şi o realizare mai realiste a obiectivelor specifice;

               19.

               este de acord cu opinia Curţii de Conturi conform căreia Comisia este, de asemenea, responsabilă pentru gestiunea (financiară) a agenţiilor; îndeamnă, prin urmare, Comisia să supravegheze şi, dacă este cazul, să direcţioneze şi să ajute la gestiunea diferitelor agenţii, în special în ceea ce priveşte aplicarea corespunzătoare a procedurilor de licitaţie, transparenţa procedurilor de recrutare, buna gestiune financiară (subutilizare şi suprabugetare) şi, cel mai important, buna aplicare a normelor privind cadrul de control intern;

               20.

               consideră că programele de activitate ale agenţiilor ar trebui să prezinte contribuţiile acestora în termeni operaţionali şi măsurabili şi că ar trebui să se acorde atenţia cuvenită standardelor de control intern ale Comisiei;

         Aspecte specifice

               21.

               observă că, deşi rata de angajare a creditelor pentru exerciţiul 2005 a fost de peste 90 % în cazul observatorului, s-a constatat că peste 50 % din creditele pentru cheltuieli administrative au fost reportate şi că, în general, rata de anulare a creditelor reportate a fost mare (între 15 % şi 25 %, în funcţie de titluri); invită observatorul să îşi îmbunătăţească planificarea cheltuielilor şi modul în care monitorizează realizarea cheltuielilor; subliniază faptul că transferurile dintre liniile bugetare trebuie să fie justificate şi documentate în conformitate cu dispoziţiile în vigoare;

               22.

               observă că nu a fost introdusă gestionarea pe activităţi, în ciuda faptului că regulamentul financiar al observatorului prevede introducerea acesteia, în concordanţă cu cea aplicată în bugetul general, astfel încât să se amelioreze monitorizarea performanţelor; invită observatorul să prezinte un program de lucru care să reflecte contribuţiile sale în termeni operaţionali şi măsurabili;

               23.

               observă că observatorul nu dispune de un sistem pentru planificarea şi gestionarea achiziţiilor sale de echipamente şi nu a efectuat verificări ciclice ale inventarului, deşi acest lucru ar spori fiabilitatea inventarului; invită observatorul să remedieze această situaţie;

               24.

               constată că sistemul de control intern al observatorului a avut de suferit din cauza unor deficienţe diverse, cum ar fi absenţa unei descrieri a circuitelor financiare elaborate de ordonatorul de credite, faptul că sistemele prin care ordonatorul de credite şi persoanele delegate de acesta furnizează informaţii contabilului nu a fost validat de acesta din urmă şi neaplicarea cu stricteţe a principiului separării sarcinilor, în special a celor de iniţiere şi de verificare; invită observatorul să includă, în cazul angajamentelor, criteriile de bună gestiune financiară în lista aspectelor ce vor forma obiectul verificărilor ex ante;

               25.

               invită observatorul să aplice integral dispoziţiile conform cărora membrii comisiilor de selecţie trebuie să fie, întotdeauna, de un grad echivalent sau superior celui al postului care urmează a fi ocupat;

               26.

               constată că invitaţiile la licitaţii emise de observator nu oferă foarte multe explicaţii în ceea ce priveşte calitatea minimă a ofertelor şi ponderarea factorilor de preţ; invită observatorul să aplice strict dispoziţiile privind licitaţiile.

      (1)  JO C 266, 31.10.2006, p. 46.

      (2)  JO C 312, 19.12.2006, p. 93.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 151, 10.6.1997, p. 1. Regulament modificat ultima dată prin Regulamentul (CE) nr. 1652/2003 (JO L 245, 29.9.2003, p. 33).

      (5)  JO L 357, 31.12.2002, p. 72.

      (6)  JO L 340, 6.12.2006, p. 80.


title: Decizia Consiliului din 16 martie 2000 de aprobare, în numele Comunității Europene, a Tratatului OMPI privind drepturile de autor și a Tratatului OMPI privind interpretările și execuțiile și fonogramele

text:
Anunţ juridic important

|

32000D0278

Jurnalul Oficial L 089 , 11/04/2000 p. 0006 - 0007 ediţie specială în limba cehă capitol 11 volum 33 p. 208  - 209 ediţie specială în limba estonă capitol 11 volum 33 p. 208  - 209 ediţie specială în limba maghiară capitol 11 volum 33 p. 208  - 209 ediţie specială în limba lituaniană capitol 11 volum 33 p. 208  - 209 LV.ES capitol 11 volum 33 p. 208  - 209 MT.ES capitol 11 volum 33 p. 208  - 209 PL.ES capitol 11 volum 33 p. 208  - 209 SK.ES capitol 11 volum 33 p. 208  - 209 ediţie specială în limba slovenă capitol 11 volum 33 p. 208  - 209

		Decizia Consiliuluidin 16 martie 2000de aprobare, în numele Comunității Europene, a Tratatului OMPI privind drepturile de autor și a Tratatului OMPI privind interpretările și execuțiile și fonogramele [*](2000/278/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 47 alineatul (2), articolele 55 și 95, coroborate cu articolul 300 alineatul (2) prima teză și cu articolul 300 alineatul (3) al doilea paragraf,având în vedere propunerea Comisiei [2],având în vedere avizul conform al Parlamentului European [3],întrucât:(1) Tratatul OMPI privind drepturile de autor (TDA) și Tratatul OMPI privind interpretările și execuțiile și fonogramele (TIEF), adoptate la Geneva în 20 decembrie 1996 sub auspiciile Organizației Mondiale a Proprietății Intelectuale, vor contribui la asigurarea unei protecții echilibrate a lucrărilor artistice și a altor realizări similare, permițând în același timp accesul public la materialele disponibile prin intermediul rețelelor.(2) Competența Comunității de a încheia sau de a adera la acordurile și tratatele internaționale nu rezultă numai dintr-o atribuire explicită prin Tratat, ci poate deriva și din alte dispoziții din Tratat și din documentele adoptate de instituțiile comunitare în temeiul respectivelor dispoziții.(3) Obiectul tratatelor OMPI intră în mare parte în domeniul de aplicare a directivelor comunitare în domeniu.(4) Prin urmare, aprobarea TDA și TIEF privește atât Comunitatea, cât și statele membre.(5) TDA și TIEF ar trebui aprobate în numele Comunității, în ceea ce privește aspectele care sunt de competența acesteia.(6) Comunitatea a semnat deja TDA și TIEF, sub rezerva încheierii definitive.(7) Depunerea instrumentelor de încheiere de către Comunitate trebuie să fie simultană, pe cât posibil, cu depunerea instrumentelor de ratificare de către statele membre,DECIDE:Articolul 1(1) În numele Comunității și în ceea ce privește aspectele care sunt de competența acesteia, se aprobă Tratatul OMPI privind drepturile de autor (TDA).(2) În numele Comunității și în ceea ce privește aspectele care sunt de competența acesteia, se aprobă Tratatul OMPI privind interpretările și execuțiile și fonogramele (TIEF).(3) Textele tratatelor în cauză sunt anexate la prezenta decizie.Articolul 2Președintele Consiliului este autorizat prin prezenta decizie să depună instrumentele de încheiere la biroul directorului general al Organizației Mondiale a Proprietății Intelectuale începând cu data la care statele membre vor trebui să asigure intrarea în vigoare a măsurilor adoptate de Parlamentul European și de Consiliu în vederea adaptării legislației comunitare existente la obligațiile ce decurg din TDA și TIEF.Articolul 3(1) Prezenta decizie autorizează Comisia să reprezinte Comunitatea la întrunirile adunărilor menționate în TDA și TIEF.(2) În ceea ce privește toate aspectele care sunt de competența Comunității, Comisia negociază în cadrul adunărilor prevăzute de TDA și TIEF în numele Comunității, în conformitate cu dispozițiile aplicabile din Tratatul CE, în special articolul 300.(3) Poziția pe care Comunitatea o poate adopta în cadrul adunărilor se pregătește de către grupul de lucru specializat al Consiliului.Adoptată la Bruxelles, 16 martie 2000.Pentru ConsiliuPreședinteleF. Seixas da Costa[*] Două declarații referitoare la prezenta decizie sunt publicate în JO C 103, 11.4.2000, p. 1.[2] JO C 165, 30.5.1998, p. 8.[3] Aviz conform din 16 februarie 2000 (nepublicat încă în Jurnalul Oficial).--------------------------------------------------


title: Decizia Comisiei din 22 septembrie 2005 privind începerea activității Consiliului consultativ regional pentru apele nord-vestice în cadrul politicii comune în domeniul pescuitului

text:
Anunţ juridic important

|

32005D0668

Official Journal L 249 , 24/09/2005 P. 0018 - 0019

		20050922Decizia Comisieidin 22 septembrie 2005privind începerea activității Consiliului consultativ regional pentru apele nord-vestice în cadrul politicii comune în domeniul pescuitului(2005/668/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Decizia 2004/585/CE a Consiliului din 19 iulie 2004 de instituire a consiliilor consultative regionale în cadrul politicii comune în domeniul pescuitului [1] și, în special, articolul 3 alineatul (3) al acesteia,având în vedere recomandarea transmisă de Irlanda la 27 iunie 2005 în numele Belgiei, Franței, Irlandei, Țărilor de Jos, Spaniei și Regatului Unit,întrucât:(1) Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului [2] și Decizia 2004/585/CE stabilesc cadrul de instituire și funcționare a consiliilor consultative regionale.(2) Articolul 2 din Decizia 2004/585/CE instituie un consiliu consultativ regional care se ocupă de apele nord-vestice, respectiv de zonele V (excluzând Va și numai apele comunitare din Vb), VI și VII din cadrul Consiliului Internațional pentru Explorarea Mării (ICES) [3].(3) În conformitate cu articolul 3 alineatul (1) din Decizia 2004/585/CE, reprezentanții domeniului pescuitului și ai altor grupuri de interese au prezentat Belgiei, Franței, Irlandei, Țărilor de Jos, Spaniei și Regatului Unit o cerere cu privire la funcționarea acestui consiliu consultativ regional.(4) În conformitate cu cerințele articolului 3 alineatul (2) din Decizia 2004/585/CE, statele membre în cauză au stabilit dacă cererea referitoare la Consiliul consultativ regional pentru apele nord-vestice este în conformitate cu dispozițiile prevăzute de respectiva decizie. La 27 iunie 2005, statele membre în cauză au transmis Comisiei o recomandare privind respectivul consiliu consultativ regional.(5) După ce a evaluat cererea depusă de părțile interesate și recomandarea în lumina Deciziei 2004/585/CE și a obiectivelor și principiilor politicii comune în domeniul pescuitului, Comisia consideră Consiliul consultativ regional pentru apele nord-vestice pregătit pentru a-și începe activitatea,DECIDE:Articol unicConsiliul consultativ regional pentru apele nord-vestice, instituit prin articolul 2 alineatul (1) litera (d) din Decizia 2004/585/CE, este operațional începând cu 26 septembrie 2005.Adoptată la Bruxelles, 22 septembrie 2005.Pentru ComisieJoe BorgMembru al Comisiei[1] JO L 256, 3.8.2004, p. 17.[2] JO L 358, 31.12.2002, p. 59.[3] Astfel cum este definit în Regulamentul (CEE) nr. 3880/91 al Consiliului din 17 decembrie 1991 privind comunicarea datelor statistice referitoare la capturile nominale ale statelor membre care practică pescuitul în Atlanticul de Nord-Est (JO L 365, 31.12.1991, p. 1).--------------------------------------------------


title: Decizia Consiliului din 6 decembrie 2007 privind aderarea Bulgariei și a României la Convenția cu privire la asistența reciprocă și cooperarea între administrațiile vamale, încheiată la 18 decembrie 1997 în temeiul articolului K.3 din Tratatul privind Uniunea Europeană

text:
               12.1.2008

               RO

               Jurnalul Oficial al Uniunii Europene

               L 9/21

      DECIZIA CONSILIULUI

   din 6 decembrie 2007
   privind aderarea Bulgariei și a României la Convenția cu privire la asistența reciprocă și cooperarea între administrațiile vamale, încheiată la 18 decembrie 1997 în temeiul articolului K.3 din Tratatul privind Uniunea Europeană
   (2008/39/JAI)
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Tratatul de aderare a Republicii Bulgaria și a României,
   având în vedere Actul de aderare a Bulgariei și a României (denumit în continuare „Actul de aderare”), în special articolul 3 alineatul (4),
   având în vedere recomandarea Comisiei,
   având în vedere avizul Parlamentului European (1),
   întrucât:

               (1)

               Convenția cu privire la asistența reciprocă și cooperarea între administrațiile vamale (2), încheiată în temeiul articolului K.3 din Tratatul privind Uniunea Europeană (denumită în continuare „convenția”) a fost semnată la Bruxelles la 18 decembrie 1997 și va intra în vigoare în termen de 90 de zile de la notificarea din partea statului care, fiind membru al Uniunii Europene în momentul adoptării de către Consiliu a actului de încheiere a convenției, va fi ultimul care va îndeplini această formalitate.

               (2)

               În conformitate cu articolul 32 alineatul (4) din convenție, până la intrarea în vigoare a convenției, fiecare stat membru poate, cu ocazia notificării menționate la articolul 32 alineatul (2) din convenție, sau la oricare alt moment ulterior, să declare că această convenție îi este aplicabilă în raporturile sale cu statele membre care au făcut aceeași declarație.

               (3)

               Ca urmare a aderării la Uniunea Europeană, Republica Cehă, Estonia, Cipru, Letonia, Lituania, Ungaria, Polonia, Slovenia și Slovacia și-au depus instrumentele de aderare la convenție.

               (4)

               Articolul 3 alineatul (3) din Actul de aderare prevede că Bulgaria și România aderă la convențiile și protocoalele încheiate între statele membre și enumerate în anexa I la Actul de aderare, care include, printre altele, Convenția cu privire la asistența reciprocă și cooperarea între administrațiile vamale. Aceste convenții și protocoale intră în vigoare pentru Bulgaria și România la o dată stabilită de Consiliu.

               (5)

               În conformitate cu articolul 3 alineatul (4) din Actul de aderare, Consiliul urmează să efectueze toate modificările necesare ca urmare a aderării la aceste convenții și protocoale,

         DECIDE:
   Articolul 1
   Articolul 31 alineatul (1) din Convenția cu privire la asistența reciprocă și cooperarea între administrațiile vamale, încheiată la 18 decembrie 1997 în temeiul articolului K.3 din Tratatul privind Uniunea Europeană, se înlocuiește cu următorul text:

      „(1)   Prezenta convenție se aplică teritoriilor statelor membre cuprinse în teritoriul vamal al Comunității, precum și, în ceea ce privește Republica Federală Germania, Insulei Heligoland și teritoriului Büsingen (în cadrul și în conformitate cu Tratatul din 23 noiembrie 1964 sau conform versiunii sale actuale, încheiat între Republica Federală Germania și Confederația Elvețiană cu privire la includerea comunei Büsingen am Hochrhein în teritoriul vamal al Confederației Elvețiene) și, în ceea ce privește Republica Italiană, municipalităților Livigno și Campione d’Italia, precum și apelor teritoriale, apelor maritime interioare și spațiului aerian din teritoriile statelor membre.”

   Articolul 2
   Convenția, astfel cum este modificată prin prezenta decizie, intră în vigoare pentru Bulgaria și România la data intrării în vigoare a convenției, fără a aduce atingere articolului 32 alineatul (4) din convenție.
   Articolul 3
   Convenția, redactată în limbile bulgară și română (3), este autentică în aceleași condiții ca și celelalte versiuni lingvistice ale convenției.
   Articolul 4
   Prezenta decizie intră în vigoare în ziua următoare publicării în Jurnalul Oficial al Uniunii Europene.

      Adoptată la Bruxelles, 6 decembrie 2007.

            Pentru Consiliu

            Președintele

         A. COSTA

      (1)  Avizul din 24 octombrie 2007 (nepublicat încă în Jurnalul Oficial).

      (2)  JO C 24, 23.1.1998, p. 2.

      (3)  Textele convenției în limbile bulgară și română se vor publica în ediția specială a Jurnalului Oficial la o dată ulterioară.